paragraph_text: mini|desno|Ivan Andrejevič Krilov Ivan Andrejevič Krilov (rus. Иван Андреевич Крылов, 13. veljače 1768. – 21. studenog 1844.Natuknica u Proleksis enciklopediji, proleksis.lzmk.hr (pristupljeno 19. prosinca 2015.)) bio je ruski basnopisac i komediograf. Proslavio se svojim basnama, u kojima je često uz općeljudske mane i poroke istodobno šibao i aktualna ruska društvena i kulturna zbivanja po čemu se razlikovao od La Fontainea, kojega je mnogo prevodio i prerađivao i u kojeg se u mnogočemu i ugledao. Krilovljeve basne, pisane gipkim i jampskim stihovima i narodu bliskim jezikom, uspjele su prodrijeti i do europskih čitatelja i do ruskog puka, te pojedine Krilovljeve sentencije žive i danas kao narodne poslovice.